C 105/30
DA
Den Europæiske Unions Tidende
4.3.2022
— reduktion af livscyklusemissioner (fremstilling og genanvendelse)
— reduktion af transportsektorens emissionsintensitet (intelligente transportløsninger, fælles mobilitet).
For hvert transportbehov skal en bæredygtig mobilitetsløsning være tilgængelig (langdistancegodstransport via biobrændstoffer og syntetiske brændstoffer/brint, batteridrevne elektriske drivlinjer til »last-mile«-levering i byer) under overholdelse af princippet om teknologisk neutralitet
— fremme af eftermontering, hvor den indbyggede emulator udskiftes med en elektrisk motor eller suppleres (anvendes sammen med (navmotorer)
— nedbringelse af vægten på nyligt markedsførte biler (6).
3.2.
Kommissionen agter at etablere et parallelt emissionshandelssystem for vejtransport og bygninger.
At fastsætte en pris på vejtransportemissioner vil blive ligestillet med beskatning af brændstoffer (dog med kvalificeret flertal).
Indtægterne vil blive anvendt til at kompensere dem, der er afhængige af køretøjer med forbrændingsmotorer enten til arbejdsbrug eller som følge af manglende alternative transportmuligheder.
Da udformningen af en sådan kompensationsmekanisme vil være yderst kompleks, og de højere brændstofpriser vil ramme lavindkomstgrupper uforholdsmæssigt hårdt, er EØSU ikke overbevist om, at dette er vejen frem, da det vil undergrave offentlig støtte til klimaforanstaltninger.
I stedet ville en indsats for at reducere livscyklusomkostningerne for alternative drivlinjer og for at reducere omkostningerne ved kulstoffattige og kulstofneutrale brændstoffer være en bedre måde til at sikre, at kulstoffattig transport er inden for alles økonomiske rækkevidde.
3.3.
De såkaldte »ladeørkener« bør prioriteres.
I dag findes der 213 000 ladestationer, og 70 % af alle ladestationer i EU er koncentreret i tre lande (Nederlandene, Tyskland og Frankrig).
Med et mål på 1 mio.
offentlige ladestationer inden 2025 og 3 mio.
i 2030 ligger der et enormt arbejde i forhold til manglende infrastrukturudvikling (i den europæiske strategi for bæredygtig og intelligent mobilitet anslås det, at de nødvendige yderligere investeringer i opladnings- og optankningsinfrastruktur for lavemissionsbrændstoffer vil beløbe sig til 130 mia.
EUR om året i det næste årti).
EØSU støtter derfor indførelsen af bindende mål.
Som led i genopretnings- og resiliensfaciliteten ansporer flagskibsprojektet »Recharge and Refuel« (»Opladning og optankning«) kun medlemsstaterne til at fremskynde udbredelsen af ladestandere og tankstationer som led i deres genopretningsplaner.
Der skal rettes særlig opmærksomhed mod boliger, forberedelsen af net med henblik på øget elbilintegration, opladningsinfrastrukturernes interoperabilitet, udviklingen af intelligente oplad­ ningstjenester (f.eks.
gennem belastningsudligning) og forsyning af vedvarende og kulstoffattige brændstoffer.
Da fuldt elektriske tunge køretøjer er ved at blive en realitet, fortjener de også særlig fokus.
3.4.
Så længe der ikke er prisparitet mellem konventionelle og elektriske køretøjer (forventes i 2025-2027), vil der være behov for finansielle incitamenter for at støtte udbredelsen på markedet af kulstoffattige køretøjer.
Disse incitamenter kan være af finansiel art (subsidier, skattelettelser og skrotningssystemer) eller af ikkefinansiel art (prioriterede vognbaner, fritagelse for vejafgifter, reserverede parkeringspladser), herunder sammenhængende lovgivningsmæssige rammer til fremme af investeringer i kulstoffattige brændstoffer.
Der skal rettes særlig opmærksomhed mod grønnere bilparker, da dette kunne udgøre en vigtig løftestang til fremskyndelse af omstillingen, og også fordi det vil bidrage til at skabe et brugtmarked for kulstofneutrale og kulstoffattige køretøjer.
3.5.
Støtte til udvikling af den cirkulære økonomi i bilindustriens økosystem: genanvendelse, videreudnyttelse og genfremstilling af biler og dele heraf.
Principperne for den cirkulære økonomi bør også anvendes for at øge mængden af sekundære råmaterialer, der er tilgængelige for industrien, og reducere afhængigheden af import.
Det fremgår imidlertid af nylige studier, at genanvendte materialer først vil nå en tilstrækkelig markedsskala om ti år, når elbilerne udrangeres.
Det er derfor nødvendigt at være realistisk og forstå, at primærudvinding er af afgørende betydning, i det mindste i 2020'erne.
Diversificeringen af forsyningskæderne samt en grøn og etisk minedriftsstrategi skal derfor sikre forsyningssikkerheden.
Hertil kommer, at der ved den kommende revision af direktiv 2000/53/EF (7) om udrangerede køretøjer skal tages højde for elektrificeringen af køretøjer og af behovet for at udvikle markeder for sekundære materialer.
(6) (7)
Biler på under 1 000 kg og over 1 500 kg udgjorde henholdsvis 36 % og 7 % af de biler, der blev solgt i Frankrig i 1998, og 15 % og 16 % i 2019 (Eurostat).
Europa-Parlamentets og Rådets direktiv 2000/53/EF af 18. september 2000 om udrangerede køretøjer (EFT L 269 af 21.10.2000, s. 34).